3.1 ลักษณะของผลิตภัณฑ์

3.1.1 ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

3.1.2 ยางนอกรถจักรยานยนต์ (Motorcycle Tire)

บริษัทฯ
นับเป็นบริษัทแรกที่บุกเบิกตลาดยางนอก-ยางในรถจักรยานยนต์และประสบความสำเร็จในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่อง
รูปแบบ, ขนาด, คุณสมบัติและสมรรถนะ เป็นต้น ปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, และHeavy Duty Tire

3.1.3 ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางนอกรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยออกยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง
โดยมีสินค้าที่มีศักยภาพอย่างยางรุ่นบิวทิวชนิดไม่รั่ว (Tuff-Up Tube หรือ Non-puncture
tube) ซึ่งมีการบรรจุสารเคมีพิเศษ
ภายในสารเคมีดังกล่าวจะเข้ามาอุดรอยรั่วทันทีในกรณียางในถูกของมีคม หรือ ของแหลม
ซึ่งจะช่วยยืดอายุการใช้งานของยางในให้มากขึ้น ซึ่งปัจจุบันได้ย้ายฐานการผลิตมายังประเทศไทย
และ เป็นลิขสิทธิ์เฉพาะของ IRC

3.1.4 วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด และบริษัทไทยยามาฮ่า มอเตอร์ จำกัด
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบเข้ากับรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)
โดยในอนาคตมีโครงการในการขยายการผลิต เพื่อเพิ่มฐานลูกค้าให้มากขึ้น

3.2 สิทธิหรือข้อจำกัดในการประกอบธุรกิจ

บริษัทฯ ได้ทำสัญญาการให้ความช่วยเหลือทางด้านเทคนิคต่อกันกับบริษัท อีโนเว รับเบอร์ จำกัด
ประเทศญี่ปุ่น โดยสาระสำคัญของสัญญาประกอบด้วยการอนุญาตให้ บริษัท อีโนเว รับเบอร์
(ประเทศไทย) จำกัด (มหาชน) ใช้เครื่องหมายการค้า “IRC”
รวมทั้งการช่วยเหลือเทคโนโลยีในการผลิตยางนอก-ยางในรถจักรยานยนต์
และชิ้นส่วนยางเพื่อใช้ในอุตสาหกรรมต่าง ๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่ผลิตโดยบริษัท
อีโนเว รับเบอร์ จำกัด ประเทศญี่ปุ่น

3.2.1 สัญญาการให้ความช่วยเหลือด้านเทคนิค (Technical Assistance Agreement)

ได้มีการตกลงทำสัญญาเมื่อวันที่ 8 กรกฎาคม 2513
และมีการต่ออายุกันเรื่อยมาจนถึงปัจจุบันสัญญาดังกล่าวมีผลบังคับใช้จนถึงวันที่ 7 กรกฎาคม 2553
ในการนี้บริษัทฯ
มีสัญญาที่จะต้องจ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้แก่บริษัท
อีโนเว รับเบอร์ จำกัด ประเทศญี่ปุ่น โดยคิดแยกตามสายผลิตภัณฑ์ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม

  2.50% ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

3.2.2 สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญ ดังต่อไปนี้

  ---------------------------------------------------------------------------------------------------------------------------------- ----------------------- -----------------------
  รายละเอียด                                                                                                                          บริษัทฯ                   บริษัทย่อย

  1. บัตรส่งเสริมเลขที่                                                                                                                   2005(2)/2527            1758(1)/2544

  ลงวันที่                                                                                                                              29 กันยายน 2547          30 พฤศจิกายน 2544

  2. เพื่อส่งเสริมการลงทุนในกิจการ                                                                                                         ผลิตชิ้นส่วนยานพาหนะ        ผลิตแม่พิมพ์ เครื่องจักร

                                                                                                                                     ผลิตภัณฑ์พลาสติกหรือ         และอุปกรณ์

                                                                                                                                     เคลือบด้วยพลาสติก          

  3. สิทธิประโยชน์สำคัญที่ได้รับ                                                                                                                                     

  3.1 ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ                                                                3 ปี                     8 ปี
  ส่งเสริมและได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษี                                                         

  3.2                                                                                                                                ได้รับ                    ได้รับ
  ได้รับอนุญาตให้นำผลขาดทุนประจำปีที่เกิดขึ้นในระหว่างได้รับยกเว้นภาษีเงินได้ไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลเป็นระยะเวลา 5                         
  ปี นับแต่วันพ้นกำหนดเวลาตามข้อ 3.1                                                                                                                               

  3.3 ได้รับยกเว้น/ลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติ                                                                 ได้รับ                    ได้รับ

  3.4 ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ ในการผลิตเพื่อการส่งออกนับตั้งแต่วันนำเข้าวันแรก                        ได้รับ                    ได้รับ

  4. วันที่เริ่มใช้สิทธิตามบัตรส่งเสริม                                                                                                         กุมภาพันธ์ 2549            กุมภาพันธ์ 2545
  ---------------------------------------------------------------------------------------------------------------------------------- ----------------------- -----------------------

3.3 การตลาดและภาวะการแข่งขัน

3.3.1 ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

  [] กลุ่มที่ 1 Automotive Group

ปริมาณความต้องการชิ้นส่วนยางเพื่อใช้ในรถยนต์จะเป็นอุปสงค์ต่อเนื่อง (Derived Demand)
จากอุปทานในการผลิตรถยนต์ในตลาด
ในช่วงปีที่ผ่านมาอุตสาหกรรมยานยนต์ได้รับแรงกดดันจากหลายๆ ด้าน เช่น การเมืองที่ไม่แน่นอน
ภาวะชะลอตัวของเศรษฐกิจสหรัฐ รวมถึงราคาน้ำมันที่ยังทรงตัวในระดับสูง
ทำให้ผู้บริโภคภายในประเทศขาดความเชื่อมั่นและชะลอการใช้จ่ายในสินค้าคงทนอย่างรถยนต์ออกไป
ดังจะเห็นได้จากยอดขายรถยนต์ในประเทศมีการปรับตัวลดลงจากปีก่อน
อย่างไรก็ดียอดผลิตมีอัตราเพิ่มขึ้น เนื่องจากความต้องการในตลาดโลกยังเติบโตอยู่ในเกณฑ์ดี
การส่งออกไปยังตลาดหลักยังขยายตัวต่อเนื่อง ประกอบด้วย ญี่ปุ่น อาเซียน ยุโรป
นอกจากนั้นการเปลี่ยนแปลงโครงการการส่งออกจากที่เคยพึ่งพิงการส่งออกไปตลาดหลักเป็นส่วนใหญ่
ผู้ประกอบการหันมาสู่ตลาดใหม่มากขึ้น อาทิ ตะวันออกกลาง อินเดีย และจีน
ทำให้สามารถชดเชยการส่งออกไปตลาดสหรัฐฯ ที่ลดลงได้ โดยเฉพาะตลาดรถกระบะ 1 ตัน
อาทิเช่น มิตซูบิชิ ไทรทัน, โตโยต้า วีโก้, อีซูซุ ดีแมค นอกเหนือนี้
นิสสันได้เริ่มโครงการส่งออกรถปิกอัพ นาวารา สู่ตลาดโลก
ส่งผลให้ภาพรวมการผลิตรถยนต์ภายในประเทศยังคงมีอัตราสูงขึ้นมากกว่าปีที่แล้ว ประมาณ 5 %
โดยมีสัดส่วนของการส่งออกเพิ่มมากขึ้นเป็นสำคัญเ สำหรับตัวเลขการประกอบของปีนี้คาดว่าจะอยู่ที่
1,250,000 คัน

ด้วยสภาพการแข่งขันสูงในธุรกิจยานยนต์ในตลาดโลกสูงขึ้น จึงมีการลดต้นทุนการผลิต
และย้ายฐานการผลิต
จากประเทศผู้ผลิตสู่ประเทศที่มีศักยภาพในการผลิตที่ได้มาตรฐานสากลและต้นทุนที่เหมาะสม
สำหรับภูมิภาคนี้
ประเทศไทยยังคงได้รับความสนใจจากผู้ผลิตรถยนต์รายใหญ่ว่าเป็นประเทศที่มีศักยภาพในการผลิตและคุ้มค่าต่อการลงทุน
โดยสามารถเห็นได้จากการลงทุนขยายโรงงานการผลิต การเริ่มโครงการใหม่ ๆ และ
แนวความคิดในการผลิตรถอีโคคาร์ เพื่อประหยัดพลังงาน เช่น ฮอนด้า มีการเพิ่มกำลังการผลิตเป็น
2 เท่า ภายในปีหน้า เพื่อรองรับการส่งออกที่เพิ่มมากขึ้น ฟอร์ดและมาสด้า
มีโครงการผลิตรถโดยสารขนาดกลาง (1500 cc.) ในช่วงปลายปี 2009 บริษัทฯ
จึงได้รับอานิสงค์ของการลงทุนและการขยายตัวของตลาดส่งออกดังกล่าว
เพราะลูกค้าหลักของชิ้นส่วนยางคือผู้ประกอบรถยนต์ บริษัทฯ
มีนโยบายเพิ่มส่วนแบ่งการตลาดโดยใช้กลยุทธ์ทางด้านคุณภาพสินค้า ในราคาที่แข่งขันได้
โดยเน้นการเสริมสร้างศักยภาพการออกแบบและพัฒนา พร้อมทั้งยกระดับคุณภาพการผลิต
ประเมินความต้องการลูกค้าอย่างใกล้

ชิด และส่งมอบสินค้าได้ทันตามความต้องการของลูกค้า ใช้หลักแนวคิดแบบ CRM
ในการบริหารงานลูกค้า อีกทั้งบริษัท พยายามคิดค้นนวัตกรรมใหม่ ๆ
เพื่อตอบสนองความต้องการและส่งมอบคุณค่าที่ดี แก่ลูกค้า เช่น วัตถุดิบทดแทนที่มีต้นทุนต่ำกว่า
เป็นต้น

[] กลุ่มที่ 2 Motorcycle Group

เช่นเดียวกับตลาดรถยนต์
ตลาดรถจักรยานยนต์ได้รับผลกระทบจากการชะลอตัวของเศรษฐกิจภายในประเทศ
ทำให้ผู้ประกอบการผลิตรถจักรยานยนต์ต้องทำการปรับลดจำนวนผลิตในปีที่ผ่านมา โดย THAI
HONDA จากปี 2006 ยอดผลิตในประเทศ 1,350,000 คัน ในปี 2007 ประมาณการณ์ ทั้งปี
1,150,000 ลดลงไป 200,000 คัน ในขณะที่บริษัทอื่น ๆ ทั้ง THAI YAMAHA
ก็ประมาณการณ์ลดลงเล็กน้อย ส่วนทาง THAI SUZUKI ในครึ่งปีหลังยอดการผลิตลดลงมาก
จากประมาณเดือนละ 15,000 คัน เหลือประมาณ 3,000-4,500 คันต่อเดือน อย่างไรก็ดีบริษัทฯ
ได้ดำเนินการวิจัยและพัฒนาชิ้นส่วนยางร่วมกับผู้ผลิตอย่างต่อเนื่อง
ทำให้ชิ้นส่วนยางเหล่านั้นเป็นที่ต้องการของลูกค้า เช่น ชิ้นส่วนผลิตภัณฑ์ GUIDE STOPPER
ซึ่งส่งออกเป็นส่วนใหญ่ จึงทำให้กระทบกับบริษัทฯ เพียงเล็กน้อย บริษัทฯ
ยังได้ปรับกลยุทธ์ในการพัฒนาผลิตภัณฑ์ที่ใช้ Know how ให้มากขึ้น
มุ่งการสร้างความสัมพันธ์อันดีกับผู้ประกอบการ และพัฒนาศักยภาพในการออกแบบร่วมกับลูกค้า
ซึ่งทำให้บริษัทฯ ได้เปรียบในเชิงการแข่งขัน

[] กลุ่มที่ 3 Sub Auto

ในรอบปีที่ผ่าน ถึงแม้ว่าการสำรวจพบว่าอุตสาหกรรมการประกอบรถยนต์มียอดการผลิตรวมเพิ่มสูงขึ้น
แต่หากแยกตามประเภทของตลาดแล้วพบว่า ตลาดรถยนต์ภายในประเทศ (Domestic)
มียอดการขายลดลง แต่ในทางกลับกันการส่งออกของรถยนต์ (Export) กลับมีแนวโน้มสูงขึ้นเรื่อย
ๆ โดยเฉพาะอย่างยิ่งในกลุ่ม EU
อันมีสาเหตุเนื่องจากกลุ่มผู้ผลิตรถยนต์ต่างมีความพยามที่จะคิดค้นนวัตกรรมต่าง ๆ
เพื่อเปิดตัวรถยนต์รุ่นใหม่และแย่งส่วนครองตลาดทั้งในและต่างประเทศ
ความพยายามดังกล่าวส่งผลแง่บวกต่อผู้ผลิตชิ้นส่วนยานยนต์ในอุตสาหกรรมต่อเนื่อง
ในขณะเดียวกันผู้ผลิตชิ้นส่วนจำเป็นต้องพัฒนาศักยภาพของตนเอง
เพื่อเข้าสู่การแข่งขันที่รุนแรงมากยิ่งขึ้น
สำหรับแนวโน้มการส่งออกในปีหน้าคาดว่าในอุตสาหกรรมนี้ยังคงสามารถเจริญเติบโตอย่างต่อเนื่อง

ปีนี้บริษัทฯ พบว่าผู้ผลิตรถยนต์มีนโยบายเปลี่ยนแปลงการสั่งซื้อ กล่าวคือ
จากเดิมผู้ผลิตรถยนต์จะสั่งซื้อชิ้นส่วนโดยตรงจากผู้ผลิตชิ้นส่วนยานยนต์และนำไปประกอบในสายการผลิตเอง
แต่ปัจจุบันมีแผนที่จะผลักดันให้เกิดการซื้อขายระหว่าง Tier1 และ Tier 2
เพื่อผลิตชิ้นส่วนขึ้นเป็นกึ่งสำเร็จรูปก่อน และจึงจัดส่งเข้าโรงงานประกอบรถยนต์ ตัวอย่างเช่น
Honda ได้แจ้งการโอนย้ายอำนาจการสั่งซื้อและการตัดสินใจด้านคุณภาพในกับลูกค้าในกลุ่ม Sub
Auto ทำการประกอบงานเข้ากับชิ้นส่วนของลูกค้าก่อน หลังจากนั้นจึงจัดส่งชิ้นงานไปยัง Honda
วิธีการนี้จะทำให้ผู้ผลิตรถยนต์ลดต้นทุนในเรื่องของเวลาและพื้นที่ในการจัดเก็บได้มากขึ้น ดังนั้นกลุ่ม
Sub Auto จึงเพิ่มความสำคัญขึ้นอีกระดับหนึ่ง
เป็นสัญญาณที่ดีในการเจาะตลาดและเพิ่มยอดการขายในกลุ่มนี้
แต่ในเวลาเดียวกันก็จำต้องเผชิญกับสภาวะคู่แข่งที่พยายามเปลี่ยนแปลงปรับตัวเพื่อเทียบเท่าในทุกด้านและเข้าสู่สถานการณ์การแข่งขันอย่างเต็มรูปแบบ

[] กลุ่มที่ 4 Sub Motorcycle

จากข้อมูลที่ได้รับจากสภาวะตลาดของรถจักรยานยนต์
มองตลาดในประเทศโดยรวมของกลุ่มมีอัตราการเจริญเติบโตที่ทรงตัวจากปีที่ผ่านมา
ถึงแม้ว่าผู้ผลิตจะมีกลยุทธ์ที่จะนำรถจักรยานยนต์รุ่นใหม่ ๆ ออกสู่ตลาดก็ตาม
สถานการณ์ข้างต้นอาจมีผลกระทบมาจากปัจจัยหลายด้านที่ได้มีการกล่าวไว้แล้วในสภาวะการตลาดของกลุ่มรถจักรยานยนต์
ซึ่งจะส่งผลกระทบต่อการสั่งซื้อของลูกค้าในกลุ่ม Sub MC
ดังนั้นในแง่ของการตลาดฐานลูกค้าที่มีอยู่เดิมคงไม่สามารถเพิ่มยอดขายได้มากนัก
จึงจำเป็นต้องเพิ่มลูกค้าใหม่ให้มากขึ้น, อาศัยเครื่องมือทางการตลาด (การร่วมแสดงสินค้า)
และการสนับสนุนจากส่วนอื่น เช่น
ทางเทคนิคต้องพัฒนาขีดความสามารถออกแบบและพัฒนาผลิตภัณฑ์ให้ดีกว่าคู่แข่งในอุตสาหกรรมเดียวกัน

[] กลุ่มที่ 4 Non Automotive

กลุ่มลูกค้านี้อยู่ในอุตสาหกรรมที่หลากหลาย เช่น อุตสาหกรรมเครื่องปรับอากาศ,
รถที่ใช้ในอุตสาหกรรมเกษตร, วาล์วเปิด-ปิดน้ำ, เฟอร์นิเจอร์, เครื่องใช้ไฟฟ้าต่างๆ
ลักษณะการสั่งซื้อจะเป็นไปตามฤดูกาลและความต้องการของลูกค้าในช่วงเวลานั้น
เป็นกลุ่มลูกค้าที่มีส่วนแบ่งยอดขายไม่มากนัก เมื่อเทียบกับยอดขายทั้งหมดของบริษัทฯ แต่ลูกค้ากลุ่มนี้
เป็นกลุ่มที่ต้องดูแลอย่างต่อเนื่องในเรื่องการส่งสินค้าให้ตรงเวลา

บริษัทฯ มีจุดเด่นในด้านผลิตสินค้ามีคุณภาพซึ่งลูกค้าพึงพอใจมาก เช่น บริษัท Daikin Industries
ที่เชิญฝ่าย QA ของบริษัทฯ ไป Present ระบบคุณภาพของบริษัทฯ ให้กับ Supplier
รายอื่นทราบถึงระบบการทำงาน และบริษัทฯ ยังได้รับรางวัลศูนย์ PPM 3 ปีซ้อนจากบริษัท
Toshiba Carrier ด้วย

3.3.2 ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

[] ตลาดสำหรับโรงงานประกอบรถจักรยานยนต์ (OEM)

สำหรับรอบปีที่ผ่านมา ถึงแม้ว่าการเติบโตของตลาดมีแนวโน้มที่ลดลง
แต่ทางผู้ผลิตรถจักรยานยนต์ทุกค่ายต่างเร่งการพัฒนาผลิตภัณฑ์ออกมาพื่อกระตุ้นตลาดอย่างต่อเนื่อง
โดยเน้นเรื่องรูปแบบที่ทันสมัยและคุณภาพที่สามารถแข่งขันได้ในตลาดโลก
โดยเฉพาะรถประเภทออโตเมติก โดยเน้นความสะดวกสบายในการใช้งานของผู้บริโภคเป็นหลัก
รวมทั้งการส่งเสริมการตลาดในรูปแบบต่างๆ
นอกจากนี้ยังเน้นการส่งออกของรถจักรยานยนต์ในรูปของ CBU และชิ้นส่วน
ไปยังประเทศใกล้เคียงที่มีการเติบโตอย่างต่อเนื่องเช่นกัน ประเทศกัมพูชา เวียดนาม
และอินโดนีเซีย เนื่องจากนโยบายของผู้ผลิตต้องการให้ประเทศไทยเป็นฐานในการวิจัยและพัฒนา
ตลอดจนฐานการผลิตหลักในอาเซียน รองจากประเทศญี่ปุ่น ส่งผลให้ผู้ผลิตในประเทศไทย
กลายเป็นผู้นำในการออกแบบและการผลิตรถจักรยานยนต์ในภูมิภาค และส่งผลให้ผลิตภัณฑ์ของบริษัทฯ
มีการพัฒนาอย่างต่อเนื่องเช่นกัน

สภาวะการแข่งขันโดยรวมยังคงไม่แตกต่างจากปีที่ผ่านมามากนัก ตลาด OEM
เป็นตลาดที่มีการแข่งขันทางด้านราคา และคุณภาพไปด้วยกัน
รวมทั้งการบริการทางด้านการจัดส่งต้องตรงต่อความต้องการของลูกค้า ซึ่งทางบริษัทฯ
ได้เน้นหนักในทุกด้านมาโดยตลอด
ถึงแม้ว่าในปีนี้ราคาของยางธรรมชาติเริ่มทรงตัวแต่ยังคงอยู่ในระดับที่สูง
รวมทั้งราคาน้ำมันในตลาดโลกเป็นอุปสรรคสำคัญส่งผลให้ต้นทุนของวัตถุดิบที่มาจากปิโตรเคมี
มีการปรับราคาสูงขึ้นอย่างต่อเนื่อง ส่งผลโดยตรงทำให้ต้นทุนการผลิตสูงขึ้น ในการควบคุมราคาขาย
ทางบริษัท พยายามรักษาผลกระทบให้ลูกค้าน้อยที่สุดเพื่อรักษาฐานลูกค้าเดิมไว้
และเพิ่มความสามารถในการแข่งขัน โดยพยายามควบคุมต้นทุนการผลิต โดยการเพิ่มผลผลิตให้สูงขึ้น
และ การควบคุมสินค้าคงคลังในปริมาณที่เหมาะสม
ตลอดจนการปรับปรุงขบวนการผลิตให้มีประสิทธิภาพสูงสุด เพื่อชดเชยกับการเพิ่มขึ้นของราคาวัตถุดิบ

สำหรับส่วนแบ่งการตลาดโดยรวมของ บริษัทฯ ยังคงครองส่วนแบ่งตลาดมากที่สุด ประมาณ 40%
ของตลาดโดยรวม ซึ่งเป็นผลมาจากบริษัทฯ
มีจุดแข็งทางด้านสินค้าที่คงรักษาคุณภาพอย่างต่อเนื่องและมีความหลากหลายของสินค้า
ประกอบกับการมีหน่วยงานวิจัยและพัฒนา คือ บริษัท ไอ อาร์ ซี (เอเชีย) รีเสิร์ช
โดยเฉพาะในการออกแบบและพัฒนาได้เอง โดยมีบริษัทแม่ จากประเทศญี่ปุ่น
เป็นที่ปรึกษาที่คอยให้บริการลูกค้าอย่างต่อเนื่อง
ส่งผลให้เกิดความร่วมมือในการพัฒนาสินค้าร่วมกันได้ ซึ่งส่วนใหญ่ เป็นบริษัท
ที่ลงทุนจากประเทศญี่ปุ่น อาทิเช่น HONDA, YAMAHA, SUZUKI, KAWASAKI ส่งผลให้ทางบริษัท
สามารถรักษาส่วนแบ่งการตลาดในส่วนนี้ได้

ปีที่ผ่านมาการพัฒนายางสำหรับตลาดประกอบบี้มีไม่มากนัก
เมื่อเทียบกับปีที่ผ่านมาเนื่องจากผู้ผลิตส่วนใหญ่ยังคงใช้ชิ้นส่วนเดิมในการประกอบ
แต่อย่างไรก็ดีคาดว่าในปีหน้าการพัฒนาสำหรับตลาดประกอบจะมีมากขึ้นเนื่องจากหลายๆค่ายพยายามกระตุ้นตลาดอย่างต่อเนื่องโดยการพัฒนารถรุ่นใหม่ที่มีความทันสมัย
และแตกต่างไปจากเดิมมากขึ้น

[] ตลาดสำหรับสินค้าทดแทน (Replacement Market)

ตลาดทดแทนยังคงมีการขยายตัวอย่างต่อเนื่อง บริษัทฯ ได้มีการเปิดตัวผลิตภัณฑ์ยางจักรยานยนต์ใหม่
ภายใต้รหัส IRC EMD ซึ่งเป็นยางสำหรับการแข่งขันรถจักรยานยนต์ทางตรงโดยเฉพาะ
เพื่อตอบสนองความต้องการยางที่มีสมรรถนะและคุณภาพสูงในโลกแห่งความเร็วที่นิยมการแข่งขันลักษณะนี้ทั่วประเทศ
และ ยางรุ่น WILD FLARE WF920 สำหรับ Cruiser อเมริกันสไตล์
เพื่อกระตุ้นยอดขายและขยายส่วนแบ่งการตลาดอีกทาง
นอกจากนี้ยังมีการเปิดตัวยางใหม่เอาใจผู้ที่ชอบแต่งรถจักรยานยนต์โดยมียางแก้มขาว
สำหรับรถออโตเมติกด้วย ถึงแม้ปริมาณมีไม่มากนัก แต่เป็นการเพิ่มทางเลือกให้กับผู้บริโภคอีกทาง
สำหรับรถจักรยานยนต์กลุ่ม PREMIUM ที่เป็นรถจักรยานยนต์รุ่นใหญ่นำเข้ามาจากต่างประเทศ
ทางบริษัทฯ ได้มีการนำเข้ายางใหญ่ สั่งตรงมาจากประเทศญี่ปุ่น มารองรับในตลาดส่วนนี้ด้วย
ซึ่งปริมาณรถในตลาดนี้มีการเพิ่มขึ้นทุกปี แต่อย่างไรก็ตาม ภายใต้ต้นทุนของวัตถุดิบที่เพิ่มสูงขึ้น
ทางบริษัทฯ ได้พยายามควบคุมต้นทุนการผลิตให้ดีที่สุด
เพื่อลดผลกระทบที่จะเกิดกับลูกค้าในด้านราคาให้น้อยที่สุด
และยังคงส่งมอบสินค้าตามความต้องการได้ทันเวลาทั้งนี้เพื่อรักษาความพึงพอใจของลูกค้าสูงสุด
และรักษาส่วนแบ่งตลาดเอาไว้

สำหรับกิจกรรมส่งเสริมการจำหน่ายของตลาดภายในประเทศ
ยังคงมีการจัดกิจกรรมเพื่อส่งเสริมการขายตลอดปีเช่นเดิม
และยังเพิ่มพื้นที่การจัดกิจกรรมเพิ่มขึ้นจากปีที่ผ่านมา อาทิเช่น IRC RIDE FOR LIFE ใน 7 สนาม
ใน 5 ภูมิภาค การจัด TECHNICAL SEMINAR 8 ครั้ง ในทุกภาคของภายในประเทศ
โดยร่วมกับตัวแทนจำหน่ายทั่วประเทศและหน่วยงานราชการที่เกี่ยวข้อง นอกจากนี้
ยังมีการร่วมกิจกรรมส่งเสริมการขายกับผู้ผลิตรถจักรยานยนต์อย่างต่อเนื่อง เช่น Honda และ
SUZUKI ซึ่งเป็นการส่งเสริมกิจกรรมที่เข้าถึงกลุ่มผู้ใช้โดยตรง

สำหรับตลาดทดแทน ภาวะการแข่งขันยังคงเน้นเรื่องราคาเป็นหลัก
ถึงแม้จะมีผู้ผลิตรายหลายพยายามเปิดตัวผลิตภัณฑ์ใหม่อย่างต่อเนื่อง
แต่เนื่องจากนโยบายของบริษัทยังคงมุ่งเน้นที่คุณภาพเป็นหลักและการตั้งราคาที่เหมาะสม
เพื่อรักษาส่วนแบ่งตลาดในกลุ่มนี้ นอกจากนี้บริษัทยังมีความหลากหลายของผลิตภัณฑ์
ที่สามารถเลือกใช้ได้กับรถเกือบทุกรุ่นที่มีในตลาดเมืองไทย
จึงสามารถรักษาและเพิ่มยอดขายในตลาดส่วนนี้ไว้
ตลอดจนการจัดทำรายการส่งเสริมทางการตลาดในทุกระดับของลูกค้า
ในทุกภูมิภาคของตลาดในเมืองไทย

สินค้าที่นำเข้าจากประเทศจีนนับเป็นตัวแปรที่สำคัญ
เนื่องจากมีราคาที่ถูกกว่าเมื่อเทียบกับสินค้าที่ผลิตภายในประเทศ
ถึงแม้ว่าคุณภาพของสินค้าจากประเทศจีน
ยังด้อยกว่าก็ตามส่งผลให้กลุ่มตลาดสินค้าราคาถูกได้รับผลกระทบโดยตรง แต่อย่างไรก็ดี
สินค้าจีนจะได้รับความนิยมในบางตลาดโดยเฉพาะในบางภูมิภาคที่มีกำลังซื้อน้อย
ซึ่งผลกระทบดังกล่าวมีผลต่อตลาดของบริษัทฯ ไม่มากนักเนื่องจากเป็นสินค้าคนละกลุ่มกัน
และเชื่อว่าสินค้าจากประเทศจีนจะมีจำนวนที่ลดลงเมื่อประเทศไทย
พยายามสร้างมาตรฐานสินค้าเพื่อรักษาคุณภาพชีวิตของผู้บริโภคในอนาคตอันใกล้นี้

สำหรับปี 2551 คาดว่าสภาพการแข่งขันคงมีมากขึ้น ทั้งนี้ขึ้นกับปัจจัยหลายประการ
โดยเฉพาะอย่างยิ่งราคาน้ำมันดิบ
ที่มีผลกระทบอย่างมากต่อต้นทุนการผลิตยางนอก-ยางในรถจักรยานยนต์ และ คาดว่าบริษัทฯ
จะยังคงรักษาส่วนแบ่งในตลาดไว้ได้ จากมาตรการต่างๆที่รองรับไว้แล้ว

[] ตลาดต่างประเทศ (Export Market)

ถึงแม้ว่าในปีที่ผ่านบริษัทฯจะประสบปัญหาในหลายๆด้าน เช่น
เรื่องของค่าเงินบาทที่แข็งค่าขึ้นอย่างมากเมื่อเปรียบเทียบกับ USD,
ค่าขนส่งที่เพิ่มสูงขึ้นเนื่องจากราคาน้ำมันที่ปรับเพิ่มสูงขึ้น
หรือต้นทุนวัตถุดิบบางตัวที่ปรับเพิ่มขึ้นอย่างต่อเนื่อง แต่เนื่องจากการดำเนินนโยบายของบริษัทฯ
ที่มุ่งเน้นการผลิตสินค้าที่มีคุณภาพระดับสากล การพัฒนาสินค้าเทคโนโลยีใหม่ๆ
เพื่อให้ตรงต่อความต้องการของลูกค้าในต่างประเทศ
การลดต้นทุนการผลิตและการเพิ่มประสิทธิภาพกระบวนการผลิต จึงทำให้ในปีที่ผ่านมายอดส่งออกมี

การเติบโตขึ้นเมื่อเปรียบเทียบจากปีที่แล้ว
ทั้งนี้บริษัทสามารถรักษาฐานลูกค้าเดิมและเพิ่มยอดขายได้มากขึ้น
อีกทั้งยังสามารถขยายการส่งออกไปยังตลาดใหม่ๆได้ด้วยเช่นกัน ในการแข่งขันในตลาดโลก บริษัทฯ
ยังคงเน้นผลิตสินค้าเพื่อกลุ่มลูกค้าที่ต้องการในคุณภาพ, เทคโนโลยี, การจัดส่งที่ตรงเวลา
จึงทำให้บริษัทฯสามารถรักษาฐานลูกค้าเดิมไว้ได้ พร้อมทั้งการขยายการส่งออกไปยังตลาดใหม่ๆ
และพัฒนาผลิตภัณฑ์ใหม่ๆ อย่างต่อเนื่อง
ส่งผลให้ยอดส่งออกของบริษัทฯมีการเติบโตอย่างต่อเนื่องในปีที่ผ่านมา

รายชื่อลูกค้า 10 รายแรก

3.4 การจัดหาผลิตภัณฑ์

1.  กำลังการผลิตรวม

+---------------------+--------------------+--------------------------+
| สายการผลิต           | กำลังการผลิต         | นโยบายการผลิต             |
+---------------------+--------------------+--------------------------+
| 1.                  | 8,500 ตัน/ปี         | - ผลิตตามคำสั่งซื้อของลูกค้า    |
| ชิ้นส่วนยางอุตสาหกรรม   |                    |                          |
|                     | (ของยา             |                          |
|                     | งคอมเปาวด์ซึ่งเป็นต้นทา |                          |
|                     | งในการผลิตชิ้นส่วนยาง) |                          |
+---------------------+--------------------+--------------------------+
| 2.                  | 7.50 ล้านเส้น/ปี      | - ผลิตตามคำสั่งซื้อของลูกค้า    |
| ยางนอกรถจักรยานยนต์   |                    |                          |
|                     |                    | -                        |
|                     |                    | โอนให                    |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 3. ยางในรถจักรยานยนต์ | 12.0 ล้านเส้น/ปี      | - ผลิตตามคำสั่งซื้อของลูกค้า    |
|                     |                    |                          |
|                     |                    | -                        |
|                     |                    | โอนให                    |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 4. วงล้อรถจักรยานยนต์  | 1.20 ล้านวงล้อ/ปี     | - ผลิตตามคำสั่งซื้อของลูกค้า    |
+---------------------+--------------------+--------------------------+

3.4.2 ข้อมูลเกี่ยวกับวัตถุดิบ

บริษัทฯ มีการจัดหาวัตถุดิบที่สำคัญ ที่ใช้ในการผลิตจากหลายแหล่งด้วยกัน
ส่วนประกอบที่สำคัญที่ใช้ในการผลิต ได้แก่ ยางธรรมชาติ, ยางสังเคราะห์, สารเคมี, เส้นลวด,
และผงคาร์บอนแบลค บริษัทฯ ให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ
การตรวจสอบ และการควบคุมการผลิต จนถึงการตรวจสอบผลิตภัณฑ์ก่อนและหลังการขาย
นอกจากนี้บริษัทฯ ยังนำระบบการจัดการด้านคุณภาพ QS9000 มาใช้ในกระบวนการผลิต
ดังจะเห็นได้ว่าบริษัทฯ ได้รับการรับรองมาตรฐานผลิตภัณฑ์ยุโรป (E-MARK)
และมาตรฐานอุตสาหกรรม (มอก.)

นโยบายในการจัดหาวัตถุดิบทุกชนิดจะพิจารณาจากคุณภาพ ราคา และผู้ผลิต
โดยให้ความเท่าเทียมกันในการคัดเลือกผู้ผลิต บริษัทฯ
พยายามหาแหล่งวัตถุดิบรายอื่นที่สามารถผลิตสินค้าที่มีคุณภาพเหมือนกันแต่ราคาถูกลง
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการผลิต
อนึ่ง บริษัทฯ มีนโยบายที่จะไม่ซื้อซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และพยายามเจรจาขอทำสัญญาล่วงหน้ากับผู้ผลิตเท่าที่จะกระทำได้
และไม่มีต้นทุนเกินกว่าร้อยละ 50 ของต้นทุนผลิตรวม บริษัทฯ สามารถจัดหาได้จากหลายแหล่งต่าง
ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย , ไต้หวัน, ญี่ปุ่น, จีน

ยางธรรมชาติ ไทย

ยางสังเคราะห์ ญี่ปุ่น, เกาหลี, เยอรมนี, รัสเซีย

ลวดขอบยางนอก ไทย, เกาหลี, มาเลเซีย, จีน

วาล์วยางใน ไทย , ไต้หวัน, ญี่ปุ่น

คาร์บอนแบล็ค ไทย

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

3.4.3 สัดส่วนการซื้อวัตถุดิบใน / ต่างประเทศ

ประมาณร้อยละ 60 เป็นวัตถุดิบที่ซื้อในประเทศ มีการนำเข้าประมาณร้อยละ 40

3.4.4 ผลกระทบต่อสิ่งแวดล้อม

บริษัทฯ ยังคงรักษานโยบายทางด้านสิ่งแวดล้อมร่วมกันกับลูกค้าเสนอมา ผลักดันให้เกิดโครงการ
“ELV, SoC, RoHS management” ขึ้น เนื้อหาหลักจะเป็นการห้ามใช้สารเคมีอันตราย
(โลหะหนัก) ได้แก่ Lead (สารตะกั่ว), Mercury (ปรอท), Cadmium, Chromium 6+
รวมถึงสารกลุ่ม Bromine เพื่อลดการปนเปื้อนในผลิตภัณฑ์ ซึ่งสอดคล้องกับความต้องการของลูกค้า
ภายใต้วัตถุประสงค์ การป้องกันขยะที่เกิดจากยานยนต์
การนำกลับมาใช้ใหม่ของชิ้นส่วนยานยนต์ที่หมดอายุการใช้งานและปรับปรุงผลกระทบที่เกิดขึ้นต่อสิ่งแวดล้อม
โดยในปัจจุบันบริษัทฯ ไม่มีปัญหาด้านผลกระทบต่อสิ่งแวดล้อม
และพยายามผลักดันให้เกิดการอนุรักษ์สิ่งแวดล้อม

3.4.5 งานที่ยังไม่ส่งมอบ

- ไม่มี -